# Základné informácie pri dištančnom vzdelávaní (vzdelávanie sa doma)

Milí žiaci a učitelia, pripravili sme pre Vás niekoľko pokynov pre zvládnutie dištančného vzdelávania.

***Žiaci:***

1. Riadia sa rozvrhom hodín a úlohy zadané učiteľom spracovávajú podľa harmonogramu , ktorý určí učiteľ.
2. Využívajú pravidelne Edupage a portály, ktoré slúžia na vzdelávanie.
3. Pripravujú sa formou samoštúdia zo zaslaných materiálov a iných zdrojov.
4. Žiak alebo rodič informuje svojho TU o PN a iných dôvodoch, ktoré mu bránia zúčastňovať sa dištančného vzdelávania.
5. V prípade, ak žiak od začiatku prerušenia vyučovania (9.3.2020) nereaguje na zadané úlohy a neplní si školské povinnosti, môže nastať problém s koncoročným hodnotením v danom predmete.

***Učitelia:***

1. Učia podľa rozvrhu s minimalizovaním počtu hodín.
2. Po inšpirovaní sa z iných škôl zadávanie úloh bude prebiehať týmto spôsobom, aby sa dodržali zásady primeraného rozsahu a náročnosti úloh v jednotlivých ročníkoch a predmetoch:

|  |  |
| --- | --- |
| Časová dotácia predmetu | Množstvo zadaného učiva pre dištančné vzdelávanie |
| 1-2 hodiny týždenne  | Učivo a úlohy zadáva učiteľ raz do týždenne |
| 3-4 hodiny týždenne | Učivo a úlohy zadáva učiteľ dvakrát do týždenne |
| 5-6 hodín týždenne | Učivo a úlohy zadáva učiteľ trikrát do týždenne |

1. Pripravujú priebežne materiály pre žiakov , využívajú video návody a rôzne vzdelávacie portály.
2. Zadávanie učiva a úloh:
	1. Každý učiteľ pošle žiakom naraz učebný materiál v rozsahu, ktorý zodpovedá jednej vyučovacej hodine.
	2. Učivo a úlohy zadáva učiteľ v prvý deň v týždni, kedy je v rozvrhu daný predmet
	3. Ak chce učiteľ k učebnému materiálu pridať aj pracovný list, zohľadní reálny čas, ktorý je potrebný na jeho vypracovanie.
	4. Žiakom je potrebné dať na vypracovanie zadaných úloh dostatočný čas.
3. Hodnotenie:
	1. Pokiaľ sa učiteľ rozhodne známkovať, je potrebné žiaka vopred informovať o spôsobe hodnotenia testu, zadania a pod. .
	2. Váhu hodnotenia určí podľa vlastného uváženia.
4. Ak učiteľovi nereaguje žiak na zadané úlohy, musí učiteľ kontaktovať triedneho učiteľa. Ten následne kontaktuje v prípade plnoletosti žiaka alebo zákonného zástupcu.
5. V prípade ak triedny učiteľ získa informáciu o PN žiaka, informuje o tejto skutočnosti cez Edupage všetkých vyučujúcich v danej triede.

***Pomoc pri učení:***

https://www.gramar.in/sk/

https://khanovaskola.cz/

[youtube](https://www.youtube.com/results?search_query=nezkreslen%C3%A1+v%C4%9Bda) : nezkreslena veda

 videoskola Pilot

https://www.taktik.sk/mimoriadny-balik-50-interaktivnych-titulov/

https://www.fenomenysveta.sk/vstup